Il program
“Volontariât pal valenzian” inviât intal 2005 de organizazion
Escola Valenciana cun chê di slargjâ l’ûs de lenghe catalane (te
sô varietât valenziane) tra chei che no le cjacarin al è za rivât
a 6 mil cubiis linguistichis, formadis di une persone che e vûl
imparâ la lenghe e di un volontari che si impegne a cjacarâle cun
jê une ore par setemane in contescj di vite cuotidiane che a
permetin di imparâ la lenghe in maniere plui semplice. Chest model
di insegnament al è stât inviât za fa agns in Catalogne, là che i
volontaris a son une sdrume e a àn dât un contribût cetant
impuartant pe difusion dal catalan. Intal Paîs Valenzian chest
procès al è un grum plui indaûr, ma al è daûr a slargjâsi
simpri di plui. Intes 6 mil cubiis linguistichis si àn personis che
a partegnin a plui di vincj comunitâts nazionâls diviersis. In plui
des cjacaradis setemanâls, il program dal volontariât pe lenghe al
ufrìs ancje altris pussibilitâts tant che i circui di leture, lis
cjaminadis culturâls e i grups di cine e di teatri.
Font:
Europa Press, 16/11/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ron_Latn